Voetgangers met speelgoedgeweer beroof - Maroela Media
"Die voorval het Dinsdagoggend op die hoek van Bree- en Lovedaystraat plaasgevind," het ao Xoli Mbele, woordvoerder van die polisie in Gauteng, gesê. "Kringtelevisiekameras het die voorval opgeneem. Die slagoffers het in die straat gestap toe die mans hulle voorgekeer het. Een van die verdagtes het 'n vuurwapen te voorskyn gebring en 'n ander een het hulle deursoek."
Mbele sê die verdagtes het selfone en R600 kontant gebuit.
Polisiebeamptes is na die toneel ontbied en twee van die verdagtes is aangekeer. 'n Derde man het ontsnap. "Die polisie het twee selfone en 'n speelgoedgeweer opgespoor."
Die twee verdagtes sal binnekort in die Johannesburgse landdroshof verskyn. -SAPA
Sunè, as berigskrywer behoort jy darem die verskil te ken tussen 'n rewolwer, pistool en geweer. Dit is omdat die regering dit moeilik maak vir beskaafde mense om vuurwapens te besit, dat julle nie weet hoe die goed lyk nie. Moet nie van 'n geweer praat en foto van 'n pistool wys. Dit was ook waarskynlik 'n (speelgoed)pistool betrokke want 'n geweer word nie maklik weggesteek in 'n straat.